Diari Oficial de la Generalitat Valenciana


Sumari del DOGV 7757, del 11-04-2016 (2016/2196)

Informació pública de la declaració d'ineficàcia de l'Acord plenari de 24 d'abril de 2014 d'aprovació i adjudicació del programa d'actuació integrada de la unitat d'execució del pla de reforma interior de l'àmbit A.5.2 Camí Reial.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7757

Data del DOGV
:   11-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2196


Data del document
:   01-04-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la declaració d'ineficàcia de l'Acord plenari de 24 d'abril de 2014 d'aprovació i adjudicació del programa d'actuació integrada de la unitat d'execució del pla de reforma interior de l'àmbit A.5.2 Camí Reial.  
 [2016/2196]  
El Ple de l'ajuntament, en sessió celebrada el dia 25 de febrer de 2016, va adoptar el següent acord, que en la seua part dispositiva diu el següent:  
«Primer. Declarar la ineficàcia de l'Acord plenari de 24 d'abril de 2014 pel qual s'aprova i s'adjudica el programa d'actuació integrada de la unitat d'execució del pla de reforma interior de l'àmbit A.5.2 Camí Reial, al no haver arribat a aconseguir eficàcia jurídica pels motius exposats en els fonaments jurídics que antecedeixen i, en concret, per no haver-se complit la condició suspensiva a què està sotmesa tal aprovació i adjudicació establida en els punts huité i desé de l'esmentat acord plenari, ja que l'adjudicatari no ha procedit a l'esmena del projecte d'urbanització i de la memòria de programa, i ha transcorregut àmpliament el termini concedit a aquest efecte després d'haver sigut requerit novament per a això.  
Segon. Donar per finalitzat el present procediment de concurs per a la gestió indirecta del programa d'actuació integrada en l'àmbit de la unitat d'execució delimitada en el pla de reforma interior A.5-2 Camí Reial aprovat definitivament el 6 de març de 2007, ja que, al ser l'adjudicatari l'únic licitador presentat, no concorre el supòsit de fet previst en l'article 135.5 de la Llei 30/2007, de 30 d'octubre, de Contractes del Sector Públic que permetria l'ajuntament efectuar una nova adjudicació al licitador següent a fi que prosseguira amb l'execució del programa i queda, per tant, l'esmentada unitat d'execució sense programar.  
  
Tercer. Executar la garantia provisional prestada per la mercantil Grupo Empresarial Pinar, SL, en relació al programa d'actuació integrada per al desenvolupament de la unitat d'execució del pla de reforma interior A.5-2 Camí Reial, pels motius exposats en el fonament jurídic tercer del present acord, i en concret, per respondre del manteniment de la proposta. La dita garantia s'identifica de la manera següent:  
  
Manament d'ingrés CO. NO. P'valors E/2009/31689, número d'expedició 1.495, diari d'intervenció llibre de caixa 82, de data 27 de març de 2009. Concepte: fiança provisional. Aval del Banco Popular número 0003/00950. Quantitat: 116.614,09 euros.  
Quart. Publicar el present acord en el Diari Oficial de la Comunitat Valenciana, amb la comunicació prèvia al Registre de Programes d'Actuació.  
Cinqué. Notificar el present acord a la mercantil Grupo Empresarial Pinar, SL, a l'entitat avaladora i als interessats, així com comunicar-lo als serveis de Fiscal d'Ingressos, Fiscal de Despeses i Tresoreria, i als distints serveicis municipals les competències del quals puguen resultar afectades.»  
Contra l'acte administratiu transcrit, que és definitiu en via administrativa, i de conformitat amb el que estableix la Llei de Règim Jurídic de les Administracions Públiques i del Procediment Administratiu Comú i la Llei reguladora de la jurisdicció contenciosa administrativa, podrà vosté interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'aquesta notificació.  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós-administratiu davant del Jutjat Contenciós Administratiu de València, en el termini de sis mesos, des d'aquesta desestimació presumpta.  
b) Recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la recepció d'aquesta notificació.  
Tot això sense perjudici que puga exercir qualsevol altre recurs o acció que estime procedent.  
  
València, 1 d'abril de 2016.- El secretari: Manuel Latorre Hernández.